Αυτόνομος θύλακας της Χαντίας - Μανσίας

Ο Αυτόνομος θύλακας της Χαντίας - Μανσίας (ρωσικά: Ха́нты-Манси́йский автоно́мный о́круг) ή Χαντιμανσία είναι ομοσπονδιακό υποκείμενο της Ρωσίας, υπαγόμενο στο Ουραλικό Διαμέρισμα. Συχνά χρησιμοποιείται και η μεσαιωνική ονομασία Γιούγκρα. Αποτελεί μία από τις κύριες πετρελαιοπαραγωγές περιοχές της ομοσπονδίας. Στην Ρωσική απογραφή του 2010, είχε πληθυσμό 1.532.243 κατοίκων. 

Αν και ο θύλακας οφείλει το νομικό του καθεστώς στα αυτόχθονα ουγγρικά φύλα των Χάντι (Οστυάκες) και των Μάνσι (Βόγουλοι), αυτά δεν ξεπερνούν αθροιστικά το 2%. Κυρίαρχη εθνότητα είναι οι Ρώσοι (66,1%) με δεύτερους τους Ουκρανούς (8,6%). Υπήρξαν επίσης 1.105 κάτοικοι (0,07%) που δήλωσαν Έλληνες. Επίσης, οι τοπικές γλώσσες Χάντι και Μάνσι, μαζί με τον μακρινό συγγενή τους, την Ουγγρική γλώσσα απολαμβάνουν ειδικό καθεστώς στην περιοχή. Επίσης, αποτελούν μέρος του Ουγγρικού κλάδου των Φιννο-Ουγγρικών γλωσσών. Η Ρωσική είναι η μόνη επίσημη γλώσσα.

Πρωτεύουσα της Χαντιμανσίας είναι το Χαντιμανσίνσκ (80.151 κάτοικοι - απογρ. 2010), αλλά σημαντικότερες πόλεις είναι το Σουργκούτ(306.675), και το Νιζνιβάρτοφσκ (251.694). 

Το 2012, η πλειοψηφία (51%) του πετρελαίου που παράχθηκε στην Ρωσία προερχόταν από τον Αυτόνομο θύλακα της Χαντιμανσίας, δίνοντας μεγάλη οικονομική σημασία στην περιοχή.

Ιστορία 
Ο θύλακας ιδρύθηκε στις 10 Δεκεμβρίου του 1930 ως ο Αυτόνομος Θύλακας Οστιάκ-Βογκούλ (). Τον Οκτώβριο του 1940, μετονομάστηκε σε Εθνικός Θύλακας της Χαντίας-Μανσίας. Το 1977, μαζί με τους άλλους εθνικούς θύλακες της Ρωσικής ΣΟΣΔ, έγινε αυτόνομος θύλακας (Αυτόνομος Θύλακας της Χαντίας-Μανσίας). Το 2003, η λέξη ''Γιούγκρα'' προστέθηκε στο επίσημο όνομα.

Γεωγραφία 
Ο θύλακας καταλαμβάνει το κεντρικό τμήμα της Δυτικής Σιβηρικής Πεδιάδας. 

Στους κύριους ποταμούς περιλαμβάνονται ο Ομπ και ο παραπόταμος του Ιρτίς.

Η βορειοανατολική γραμμή του ίδιου παράλληλου και μεσημβρινού διαπερνά τον Αυτόνομο Θύλακα της Χαντιμανσίας.

Εθνικές ομάδες 
Οι αυτόχθονες πληθυσμοί (Χάντι, Μάνσι και Νενέτσιοι) αποτελούν μόνο το 2,2% του συνολικού πληθυσμού του αυτόνομου θύλακα. Η εκμετάλλευση των κοιτασμάτων φυσικού αερίου στον Αυτόνομο Θύλακα της Χαντιμανσίας έχει προσελκύσει μετανάστες από όλες τις χώρες της πρώην Σοβιετικής Ένωσης. Σύμφωνα με την απογραφή του 2010, 15 εθνικές ομάδες είχαν πάνω από 2.000 ανθρώπους. Η εθνική σύνθεση είναι η εξής: 

Πληθυσμός του Αυτόνομου Θύλακας της Χαντιμανσίας:

Ο ιστορικός πληθυσμός εμφανίζεται παρακάτω ως εξής:

Στατιστικά στοιχεία ζωτικής σημασίας 
 Πηγή: Ρωσική Κρατική Ομοσπονδιακή Στατιστική Υπηρεσία

Θρησκεία 

Σύμφωνα με μια έρευνα του 2012, το 38.1% του πληθυσμού της Γιουγκρά ανήκει στην Ρωσική Ορθόδοξη Εκκλησία, ενώ συνολικά το 43.1% των ερωτηθέντων είναι Χριστιανοί. Επίσης, το 1% του πληθυσμού ανήκει στην Σλαβική εθνική πίστη (Ροντνοβέρι) ή στην εθνική πίστη της Χαντιμανσίας. Το 11% των ερωτηθέντων απάντησαν Μουσουλμάνοι (κυρίως οι Τάταροι). Επιπροσθέτως, το 23% του πληθυσμού δήλωσαν πνευματικοί αλλά όχι θρησκευόμενοι, το 11% είναι άθεοι και το 10.9% ακολουθεί άλλες θρησκείες ή δεν απάντησε στην ερώτηση.

Μεταφορές 
Το συνολικό μήκος των σιδηροδρομικών γραμμών ανέρχεται στα 1,106 χιλιόμετρα. Το μήκος των δρόμων είναι πάνω από 18,000 χιλιόμετρα.

Δείτε επίσης 
 ΧΚ Ουγκρά

Αναφορές

Εξωτερικοί σύνδεσμοι 

 Επίσημη ιστοσελίδα του Αυτόνομου θύλακα Χάντι-Μανσίσκ - Γιουγκρά
 Επίσημη ιστοσελίδα της Δούμας της Χαντιμανσίας

Παραπομπές 

 
Σιβηρία